“ไทยประกันชีวิต” จ่ายสินไหม 5.72 ลบ. ช่วง 7 วันอันตรายปีใหม่
“ไทยประกันชีวิต” จ่ายสินไหมช่วง 7 วันอันตรายในช่วงเทศกาลปีใหม่ ระหว่างวันที่ 29 ธ.ค.64 – 4 ม.ค.65 รวมกว่า 5.71 ลบ.
19 ม.ค. 2565

นายสวัสดิ์ นฤวรวงศ์ รองกรรมการผู้จัดการใหญ่ บริษัท ไทยประกันชีวิต จำกัด (มหาชน) เปิดเผยว่า ไทยประกันชีวิต (Thai Life Insurance : TLI) ได้ดำเนินการตรวจสอบข้อมูลผู้ประสบอุบัติเหตุช่วง 7 วันอันตรายในช่วงเทศกาลปีใหม่ ระหว่างวันที่ 29 ธันวาคม 2564 – 4 มกราคม 2565 พบว่ามีผู้เอาประกันภัยของบริษัทฯ ประสบอุบัติเหตุเสียชีวิตรวมทั้งสิ้น 12 ราย รวมความคุ้มครองทั้งสิ้น 5,715,296 บาท
ทั้งนี้บริษัทฯ ขอแสดงความเสียใจต่อครอบครัวของผู้เสียชีวิตทุกราย พร้อมประสานส่งมอบสินไหมทดแทนแก่ผู้รับผลประโยชน์แล้วจำนวน 6 ราย และดำเนินการติดตามผู้รับประโยชน์ที่เหลือ เพื่อประสานงานและพิจารณาจ่ายสินไหมอย่างเร่งด่วนต่อไป